Bya Luke Kagiri
Abakulembeze ba disitulikiti y’e Mityana bayungudde ekibinja ky’abasawo abakugu okutalaaga ebyalo nga beekenneenya abantu abagambibwa okukubwa ennamba ku mibiri gyabwe.
Wateekeddwaawo n’ekifo ekyenjawulo mu ddwaaliro lya Gavumenti e Mityana, abasangibwa
n’ennamba zino we batwalibwa okukolwako.
Abasawo bano baakulembeddwaamu akulira okunoonyereza ku ndwadde ezeenjawulo mu disitulikiti, Dennis Mono. Ssentebe wa disitulikiti eno, Deborah Kyazike Kinobe, eyatuuseeko mu ggombolola y’e
Malangala okulaba abantu abakubwa ennamba yategeezezza nti baakulondoola obulwadde
buno okuzuula kwe buva.
Edward Muganga omwogezi wa disitulikiti eno yategeezezza nti bamaze okufuna omusaayi okuva ku bantu bataano ogwaweerezeddwa e Ntebe okukeberebwa bazuule ekituufu.
Wabula abatuuze balumiriza nti obulwadde buno bwandiba nga bwaleetebwa abasawo b’ekinnansi nga baagala okufunirako ssente nga babuvumula.
Ssentebe wa Buwalula B, Samuel Nkata yagambye nti bagenda kulondoola engeri abantu gye bafunamu abasawo ababuvumula. Ate Juma Kizito, sipiika w’olukiiko lwa ggombolola
y’e Malangala yagambye nti bagenda kunoonyereza ku basawo bonna abali mu kitundu.
tso_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn